Saya mau tau Transkripsi dari Prasasti Luitan

Berikut ini adalah alih aksara dari Prasasti Luitan (Nastiti, 1982: 12):

Swasti sakawarsātīta 823 caitra māsa tithi daśami krsna paksa wā. ka. wr. wāra. śathabhisa naksatra indra yoga tatkāla – – anak wanua ī luitan watak kapuŋ manamwah i ra

kryān mapatih i hino umajarakan parnah nikanaŋ sawah kmitanya tan wnaŋ manisi uddhara saŋka ri hőt nikanaŋ sinanguh satampah kinnonakan ya ukuran de rakryān mapatih

muaŋ rakryān i pagarwsi anuŋ kinon manukura saŋ wahuta hyaŋ kudur muaŋ rowaŋ rakryān i pagarwsi sunguh pua ya an mahőt ikana tampahnya tan wnaŋ manisi ta ru

an tŋah iŋ satampah muaŋ tan wnannya   makatik 6 inataan sambah nikanaŋ rāma masawaha lamwit 1 tampah 7 muaŋ makatika 4 apan samankana kirakrinya sampun i

nukur manamākan ikanaŋ rāma pagĕh pagĕh i rakryān mapatih i hino pu daksa śrī bahubajra pratipaksaksaya. rakai pagarwsi pu wira. rake sirikan pu wariga. rake wka

pu kutak. samgat tiruan pu śiwāstra kpua inasĕan mas su 1 soaŋ soaŋ. samgat wadihati pu dapit inasĕan mas mā 8. aninanin pu parigi muaŋ saŋ

babahan inasĕan mas mā 4 soaŋ soaŋ tuhān ri ayam tĕas miramirah pu rayuŋ maŋraŋkapi halaran saŋ dhanada winaih mas mā 4 soaŋ soaŋ makudur

saŋ tgaŋrat winaih pasek pasek mas mā 4 saŋ wahuta hyaŋ winaih mas mā 4 kinabaihannira samgat mawanua pu kuśala anak banua i katangaran watak katangaran i

nasĕan pasak pasak mas su 9 mā 8. tuhan ni kanayakān i kapuŋ saŋ mahantara tuhān ni lampuran saŋ karana tuhān niŋ waduā rarai saŋ tamuy tuhān ni maŋraka

t saŋ lage manungu saŋ dhanaki kapua winaih mas mā 4 soaŋ soaŋ wahuta kapuŋ si kelāśa muaŋ si gupai winaih pasak pasak mas mā 8 soaŋ soaŋ. rāma

nta I luitan rikanaŋ kala tumangap ikanaŋ praśasti si bahud rama ni kadal maŋrankapi si gupta rama ni posti winkas si prabha rama ni buddhyanta parujar si tguh rama ni

codhya wariga si bes ramma ni wahu rāma maratā si kamwaŋ rama ni radha si mitrra rama ni rumpun si wara rama ni lĕmĕh si makara rama ni taraju si puñjaŋ rama ni saban. sumurat i

keŋ praśasti citralekha i tiruan sumanka panawunan winaih pasak pasak mas ma 4 kinālihanira